offentlig retshjælp
Offentlig retshjælp er gratis overordnet juridisk rådgivning hos Advokatvagten. Man kan også få offentlig retshjælp til en konkret sag, hvis man opfylder nogle økonomiske betingelser.
Man har ret til hos en advokat at få gratis helt grundlæggende mundtlig rådgivning om både de juridiske spørgsmål i ens sag og om praktiske og økonomiske muligheder for at gå videre med sagen. Dette gælder på alle retsområder. Det er advokaterne hos Advokatvagten rundt om i landet, der tilbyder denne indledende gratis mundtlige rådgivning.